Musiekvideo: Willem van der Ryst hou ‘knipmes-aand’Willem van der Ryst. (Foto: Verskaf) Die sanger en liedjieskrywer Willem van der Ryst se splinternuwe musiekvideo vir die snit “Knipmes-aand” is vandag (Vrydag) vir die eerste keer op Maroela Media te sien. Die liedjie handel oor ŉ naweek in die Bosveld waar die manne byeenkom om lekker te kuier, sê Van der Ryst oor dié snit uit sy eie pen. Hy behartig ook die kitaar en mondfluitjie op die snit. “Die lirieke vertel die storie van die manne wat vir ŉ naweek in die Bosveld bymekaarkom met hul koelbokse, lekker gesellig om ŉ vuur wat brand en ŉ skaap op die spit. “Natuurlik is daar geen bykosse of eetgerei ter sprake nie, want die ouens eet die skaap sommer net so van die spit af met hulle knipmesse, vandaar dan die titel ‘Knipmes-aand’. “Die opgewekte klank van kitaar en mondfluitjie behoort enigeen se voete te laat jeuk.” Die musiekvideo is deur Wian van der Walt geskiet en geregisseer en deur Vonk Musiek vervaardig. Van der Ryst se nuwe vollengte album sal teen einde van die jaar uitgereik word. “Knipmes-aand” asook sy vorige enkelsnit, “Buffelram”, sal in dié album verskyn. “Knipmes-aand” is op alle groot digitale platforms beskikbaar. Kyk hier na die musiekvideo: